Diari Oficial de la Generalitat Valenciana


Sumari del DOGV 8104, del 11-08-2017 (2017/6675)

RESOLUCIÓ de 27 de juny de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració ambiental i territorial estratègica corresponent a l'expedient 159/09-EAE Domeño.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8104

Data del DOGV
:   11-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6675


Data del document
:   27-06-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 27 de juny de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració ambiental i territorial estratègica corresponent a l'expedient 159/09-EAE Domeño. [2017/6675]  
De conformitat amb l'article 54.8 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de la declaració ambiental i territorial estratègica, resolc:  
  
Publicar en el Diari Oficial de la Generalitat Valenciana la declaració ambiental i territorial estratègica corresponent a l'expedient 159/09-EAE Domeño.  
  
«Declaració ambiental i territorial estratègica  
Tràmit: avaluació ambiental de pla.  
Promotor: Ajuntament de Domeño.  
Autoritat substantiva: Comissió Territorial d'Urbanisme de València.  
Localització: terme municipal de Domeño (València).  
Expedient:159/09-EAE.  
La Comissió d'Avaluació Ambiental, en sessió realitzada el 30 de maig de 2017, va adoptar l'acord següent:  
Vista la proposta de la declaració ambiental i territorial estratègica del Pla general estructural de Domeño, en els termes següents:  
A la vista de la data d'informació pública (que més avant es detalla) i d'acord amb el que estableix la disposició transitòria primera de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP) a aquest Pla li és aplicable la Llei 21/2013, de 9 de desembre d'avaluació ambiental, desplegada a la Comunitat Valenciana per la mencionada LOTUP.  
L'objecte de la declaració ambiental estratègica i territorial és avaluar la integració dels aspectes ambientals en la proposta de pla o programa subjecte a avaluació ambiental estratègica ordinària d'acord amb la LOTUP. Per a això verificarà tot el procediment seguit i analitzarà els impactes que es deriven per l'aplicació del pla, i establirà, si és el cas, les condicions finals que s'hagen d'incorporar-hi prèviament a la seua aprovació.  
El 5 d'agost de 2016 l'Ajuntament remet la proposta del Pla general estructural i el seu expedient d'avaluació ambiental i territorial estratègica. Després de realitzar un requeriment l'ajuntament va completar la documentació el 13 d'octubre de 2016. Els continguts d'aquests documents són els següents:  
Expedient d'avaluació ambiental i territorial:  
- Estudi ambiental i territorial estratègic amb els continguts de l'annex VII.  
- Certificat del procés de participació pública.  
- Certificat amb la relació de les consultes realitzades a les administracions afectades.  
- Còpia dels informes rebuts a les consultes efectuades.  
- Al·legacions presentades durant el termini legalment establit.  
- Resultats del Pla de participació pública.  
- Document de participació pública en què se sintetitzen els seus resultats i es justifica com s'han pres en consideració en la proposta de Pla o Programa.  
- Descripció de com s'han integrat en el Pla o Programa els aspectes ambientals, funcionals i territorials, i de com s'han pres en consideració el document d'abast i l'estudi ambiental i territorial estratègic.  
  
- Descripció de la previsió dels efectes significatius sobre el medi ambient que es derivaran de l'aplicació del pla.  
- Justificació del compliment de les previsions legals pròpies del procés.  
- Anàlisi del compliment dels paràmetres, determinacions i documents exigibles per a la formalització del Pla d'acord amb la legislació aplicable.  
- Mesures de seguiment.  
Proposta de pla:  
· Memòria informativa  
· Memòria justificativa  
· Plans d'informació  
· Plans d'ordenació  
· Normes urbanístiques.  
· Fitxes de zona (en les normes urbanístiques)  
· Fitxes de gestió (en les normes urbanístiques)  
· Catàleg de proteccions amb les seues tres seccions  
· Estudi de viabilitat econòmica  
· Memòria de sostenibilitat econòmica  
· Indicadors de seguiment (en memòria justificativa)  
Estudis complementaris:  
· Estudi de paisatge  
· Estudi acústic  
· Pla de mobilitat sostenible  
A) Anàlisi del procés d'avaluació.  
Les dates més rellevants del procés d'avaluació ambiental seguit han sigut:  
  
Presentació de la sol·licitud d'inici 17/10/08  
Emissió del document de referència  
(Equival al document d'abast de l'estudi ambiental i territorial estratègic). 24/11/11  
Participació pública i consultes de la versió preliminar del pla, de l'EATE i resta documentació exigible, durant un període mínim de 45 dies.  
Data de publicació en el DOGV: 26/05/16  
Ple municipal d'aprovació de la contestació de les al·legacions. Es faculta l'alcalde perquè remeta a l'òrgan ambiental la proposta de Pla. 04/08/16  
  
  
B) Anàlisi de l'estudi ambiental i territorial estratègic.  
B.0) Informació territorial:  
Amb la construcció de l'embassament de Loriguilla l'any 1979, el nucli urbà de la població es va haver de traslladar d'emplaçament, localitzant-se finalment en el terme municipal de Llíria. El 7 d'octubre de 1987 es va segregar d'aquest municipi i va constituir Domeño Nueo. Per un altre costat el terme municipal originari és el que conforma el denominat Domeño Viejo. Entre ambdós la seua superfície és de 6.903 ha i la seua població l'any 2015 era de 718 habitants (IVE).  
Domeño Viejo es troba en la comarca dels Serrans i confronta amb Calles, Higueruelas, Villar del Arzobispo, Losa del Obispo, Loriguilla i Chelva. És muntanyós amb elevacions que poden arribar als 1.000 metres. Per l'oest s'introdueix el riu Túria, mentre que pel nord ho fa el riu Chelva; En la intersecció d'ambdós es trobava l'anterior nucli de població i és quan comença a conformar-se l'embassament de Loriguilla. Per la seua banda central, és travessat d'est a oest per la CV-35. L'activitat econòmica que hi predomina és la minera, a més d'existir un hotel-balneari.  
Domeño Nuevo confronta totalment amb Llíria i es troba en la comarca del Camp del Túria. És pla i predominen els cultius agrícoles, amb un incipient ús industrial vinculat a la CV-35, la qual constitueix la seua llinda nord-est. Per l'oest discorre la rambla Castellana o Castellarda, sobre la qual es bolquen dues activitats extractives, una al nord i una altra al sud del nucli urbà.  
B.1) Planejament vigent:  
El planejament vigent són unes normes subsidiàries aprovades definitivament el 27 de setembre de 1994. Aquest Pla va ser avaluat ambientalment i es va emetre la DIA el 28 de febrer de 1994. Es va elaborar en el moment en què Domeño Nuevo va ser reconegut oficialment.  
  
L'antic nucli es considera sòl urbà per al seu desenvolupament per mitjà de Pla especial a fi de recuperar el seu caràcter públic. El nucli nou pot ser residencial intensiu o extensiu. La primera es refereix als primers emplaçaments i es troba consolidada. La segona es refereix a habitatges unifamiliars aïllats quedant solars buits.  
Es preveuen tres sectors de sòl urbanitzable, dos d'ús residencial i un altre d'ús industrial. El d'ús industrial es va desenvolupar per mitjà d'un Pla parcial aprovat l'1 de febrer de 2002. Es troba urbanitzat i majoritàriament ocupat per l'edificació. Els sectors residencials no s'han desenvolupat. Un es localitza a Domeño Nuevo en un xicotet promontori i l'altre a Domeño Viejo al costat de la carretera i pròxim al nucli antic.  
El sòl no urbanitzable pot ser comú o protegit. Aquest últim al seu torn pot ser arqueològic, de llits o hidrològic.  
B.2) Antecedents. Resum del document de referència  
B.2.1) Alternativa proposada en el document consultiu.  
Aprofitant la construcció de l'autovia es proposa ampliar la zona industrial cap al nord-oest amb dos sectors, SUI-1 i SUI-2.  
El sòl urbà residencial s'amplia en totes direccions amb 5 sectors de sòl urbanitzable. Dos d'ells són de baixa densitat, SUD-3 i SUD-4, i els altres 3, SUD-1, SUD-2 i SUD-5, de densitat mitjana.  
El sòl no urbanitzable comú se situa a Domeño Nuevo, i en zones localitzades del Domeño Viejo. El SNU protegit, tot en el Domeño Viejo, pot ser de protecció hídrica, de risc d'inundació, arqueològic, barrancs, LIC Alt Túria, LIC Sierra del Negrete i forest d'utilitat pública La Sierra.  
B.2.2) Resum de determinacions, que cal tindre en consideració, indicades en el document de referència  
- Definir i delimitar unitats ambientals. Basant-se en aquests distints nivells de protecció i usos permesos.  
- Analitzar el grau d'execució del planejament vigent.  
- S'ha de justificar la necessitat i viabilitat dels sectors proposats.  
  
- Estudiar l'afecció de l'ús miner i de la pirotècnia situada a Llíria.  
  
- Tindre en consideració el Pla eòlic, zona 8.  
- Zonificar el SNU.  
B.3) Continguts acords amb el document d'abast  
En l'apartat 2.3 del document Paràmetres i determinacions legals s'inclou l'argumentació sobre el compliment del document de referència/document d'abast.  
- El model de creixement proposat ha canviat considerablement, realitza un model més sostenible ajustat a l'ETCV i es justifica la seua necessitat.  
- S'ha eliminat la consideració com a sòl urbà de l'antic nucli de Domeño Viejo.  
- En la memòria justificativa s'incorporen els càlculs relatius a la demanda de recursos hídrics, capacitat de l'EDAR, generació de residus i demanda de places escolars.  
- Si bé no s'han definit unitats ambientals com a tals, en l'estudi de paisatge sí que s'han definit unitats de paisatge. A Domeño Viejo es distingeixen la Sierra, la zona agrícola, la vall del riu Túria i l'embassament de Loriguilla/riu Tuéjar. A Domeño Nuevo es defineixen l'horta, la rambla Castellana, pedreres, nucli urbà i el sòl industrial.  
  
- S'ha zonificat el sòl no urbanitzable.  
- En la pàgina 125 de l'EATE s'analitza l'ús miner. Es manifesta l'elevat valor estratègic del recurs amb nombrosos registres en el Cadastre miner. S'indica la presència d'argiles tipus Villar aptes per a la fabricació de paviment ceràmic, arenes caoliníferes utilitzades en el sector del vidre, arenes feldespàtiques utilitzades com a pasta blanca en el sector ceràmic o calcàries de l'apitense i cenomaniese utilitzades en la fabricació de formigons.  
- Es considera que la Zona 8 del Pla eòlic no té incidència, ja que les zones aptes se situen al nord de Domeño Viejo on les zones elevades estan ocupades per una microreserva, per hàbitats o per usos extractius.  
  
- L'adopció de mesures contra incendis forestals hauria d'haver-se inclòs en les fitxes dels nous desenvolupaments.  
- Per a l'ampliació del cementeri, no s'ha complit el que disposa el Decret 195/2009.  
- S'han grafiat els incendis succeïts en el municipi, destaquen el de 1994 i el de 2007. No obstant això, els seus efectes no s'han considerat a l'hora de zonificar el SNU.  
B.4) Continguts concordes amb l'annex VII de la LOTUP  
- L'EATE presentat conté tots els epígrafs i continguts assenyalats en l'annex VII de la LOTUP, si bé no en el mateix ordre.  
- L'apartat 13, «Programa de vigilància ambiental», es refereix a projectes d'obra més que a les propostes realitzades en el Pla general. No obstant això, els indicadors que s'adopten sí que es referiexen al Pla i es proposa la seua actualització cada any.  
B.5) Descripció de l'alternativa triada: Proposta de pla.  
B.5.1) Objectius  
De la memòria presentada s'extrau que es pretenen aconseguir els següents objectius:  
· Destinar Domeño Viejo als usos propis del sòl rústic.  
· Limitar els creixements edificadors a Domeño Nuevo.  
· Adequar el creixement a paràmetres sostenibles.  
· Incorporar l'ús miner en l'ordenació del pla.  
· Preservació de les tipologies edificadores i de la trama urbana característiques del municipi.  
B.5.2) Infraestructura verda.  
L'article 19 bis de la Llei d'ordenació del territori i protecció del paisatge (afegit per la Llei 12/2009, de 23 de desembre) va introduir en la normativa urbanística el concepte de la infraestructura verda i en el Decret 1 2011/de l'ETCV van ser concretats els seus elements. Els articles 4 i 5 de la LOTUP són els que en la legislació vigent defineixen el seu concepte, les seues funcions i els espais que la integren.  
En la memòria es descriuen els seus elements i s'aporta pla respecte d'això. A causa de les característiques naturals del municipi tot Domeño Viejo s'inclou dins d'aquesta.  
B.5.3) Principals modificacions introduïdes respecte al planejament vigent  
Tal com s'ha indicat, s'elimina el segellament de sòl de Domeño Viejo, la qual cosa comporta la supressió del sòl urbà (les edificacions s'han demolit) i el sector de sòl urbanitzable que havia previst. També s'elimina l'altre sector residencial de Domeño Nuevo que no s'havia desenvolupat i que es localitzava sobre un promontori.  
A Domeño Nuevo el sòl urbà s'incrementa lleugerament per mitjà de la creació de la unitat d'execució UER-01 en el seu accés des de la CV-35. Al seu torn, per a completar la seua única zona vacant es crea la UER-02 al sud-est. Es creen dos sectors de sòl urbanitzable (SUD-01 i SUD-02) aproximant el nucli urbà cap a l'ús industrial i la carretera.  
  
L'ús industrial també s'amplia cap a l'oest, allunyant-se del nucli urbà.  
  
Àmbit Superfície (m²) Habitatges  
UER-01 12.080 32  
UER-02 21.071 27  
SUD-01 32.362 52  
SUD-02 58.020 94  
subtotal 123.533   
SUI-01 36.213   
TOTAL 550.722 992  
  
  
A aquests 205 habitatges nous, s'estima que en els solars vacants actuals hi ha capacitat per a uns altres 21 habitatges, que junt amb els 328 habitatges existents ens donarà un total de 554 habitatges com la capacitat del pla. El planejament vigent en preveia 599 pel que s'ha produït una disminució d'aquesta capacitat, passant de 1.498 habitants a 1.385. S'han aplicat diferents coeficients correctors en funció de les ocupacions reals, maternitat, escolarització, envelliment, etc. per la qual es conclou que el sostre màxim poblacional serà de 850 persones.  
  
Aquestes dades són utilitzades per a justificar que el balanç hídric respecte al planejament vigent és positiu. No obstant això, s'ha de tindre en compte que l'estat de l'aqüífer és roín amb nivells de nitrats elevats i és necessària una planta d'osmosi inversa. Hi ha una xarxa separativa de subministrament, que desvia els rebutjos de la planta al reg de jardins.  
  
Hi ha 3 punts de captació, Masia del Carril per al polígon industrial, Pou El Bosquet i una altre al costat del el cementeri per al nucli urbà residencial.  
El Pla preveu 50.298 m² en zones verdes de la xarxa primària i 12.204 m² de la xarxa secundària. En el SUD-01 s'ha reservat una parcel·la de 5.711 m² per a un centre educatiu 2I+4P. En aquest mateix sector també hi ha una reserva de 3.940 m² per a ampliar el poliesportiu. En el SUD-02 es reserven 1.916 m² per a un centre de salut. A l'oest del sector industrial es troba el cementeri l'ampliació del qual està prevista. El total de superfície dotacional xarxa primària suma 168.613 m², incloent-hi els vials.  
L'EDAR existent pot satisfer les necessitats actuals. No obstant això, a causa de la seua cota altimètrica cal realitzar alguns bombaments fins a aquesta, per la qual cosa es proposa traslladar-la aigües avall de la rambla Castellarda. A més s'aprofitaria el nou emplaçament per a depurar l'aigua d'unes quantes urbanitzacions síties a Llíria. La seua execució es vincula al sector SUD-2.  
L'ecoparc i la seua ampliació es troben al sud-oest del polígon industrial.  
Dins del sòl no urbanitzable es distingeixen tres zones de comú i 5 de protegida:  
· ZRC-AG1 Agropecuària  
· ZRC-F01 Forestal: correspon al terreny forestal no estratègic en el PATFOR.  
· ZRC-EX1. Explotació de recursos naturals. Sòl que actualment està destinat a activitats mineres o que té permisos d'investigació o d'explotació.  
· ZRP-AG1 Agrícola: sòls agrícoles dins de sòls forestals que formen un mosaic paisatgístic.  
· ZRP-NA1 Natural: correspon a sòls amb valors ambientals, paisatgístics, culturals o econòmics que s'han de conservar, recuperar o millorar.  
· ZRP-AF1 Afeccions vies pecuàries  
· ZRP-AF2 Afeccions domini públic hidràulic  
· ZRP-RI1 Riscos-Inundació.  
No es delimiten àmbits amb habitatges per a minimitzar el seu impacte territorial.  
  
Superfícies (en ha) Planejament vigent Planejament proposat Variació  
Sòl urbà . Residencial 26,26 26,75 +0,49  
 . Industrial 18,61 19,85 +1,24  
 . Terciari   
 . Dotacional   
Total sòl urbà 44,87 46,60 +1,73  
  
Sòl urbanitzable . Residencial 19,12 9,04 € 10,08  
 . Industrial 3,62 +3,62  
 . Dotacional   
Total sòl urbanitzable 19,12 12,66 € 6,46  
  
Sòl no urbanitzable . Comú 2.850 1.397,10 € 1.453  
 . Protegit 3.989 5.446,83 +1.457  
Total sòl no urbanitzable 6.839 6.843,93 +4  
  
Total terme municipal 6.903 6.903 0  
  
  
En les normes urbanístiques, per al sòl no urbanitzable, s'estableixen les condicions tipològiques dels edificis i construccions permeses i les característiques dels tancaments, qüestions pròpies de l'ordenació detallada segons assenyala l'article 35 de la LOTUP.  
C) Avaluació del resultat de les consultes realitzades i com s'han pres en consideració.  
En la documentació s'incorpora l'annex «Resultats del procés de participació pública» on s'enumeren les al·legacions i consultes a administracions realitzades per a l'elaboració de la Proposta de Pla.  
  
C.1) Fase de posada a disposició del públic  
Durant el termini d'exposició al públic es van presentar 5 al·legacions de les quals 4 van ser estimades. Resumidament es refereixen:  
- Consideració d'un àmbit com a zona rural comuna per a la seua explotació minera. Considerar l'ús extractiu com compatible en diverses zones.  
- Correcció del límit del terme municipal ajustant-lo al cadastre.  
  
L'al·legació desestimada, entre altres qüestions, manifestava creixements excessius, necessitat d'una ronda de circumval·lació o localització dels equipaments.  
C.2) Fase de consulta a administracions afectades realitzades per l'òrgan promotor  
Una vegada emés el document de referència per a elaborar la versió del Pla es va sotmetre a consulta de 23 departaments de les diferents administracions i a 3 empreses subministradores. Es va rebre resposta de 12 d'elles.  
  
Data Informe ADMINISTRACIÓ PÚBLICA CONSULTADA  
18/12/15 Conselleria d'Agricultura, Medi Ambient, Canvi Climàtic i Desenvolupament Rural:  
\* S. Gestió Espais Naturals Protegits  
16/12/15  
10/12/15 Conselleria d'Economia Sostenible, Sectors Productius, Comerç i Treball:  
\* Servei de Mines.  
Servei Territorial d'Indústria i Energia  
02/12/15  
01/12/15 Conselleria d'Educació, Investigació, Cultura i Esport.  
\* DG de Cultura i Patrimoni.  
\* Secretaria Autonòmica d'Educació i Investigació. Servei d'Infraestructures.  
04/10/13, 18.12.2015 i 15.02.2016 Confederació Hidrogràfica del Xúquer.  
18/11/15 Ministeri de Foment. Demarcació de Carreteres.  
20/11/15 Ministeri d'Hisenda i Administracions Públiques  
14/12/15 Diputació Provincial de València: \* Àrea de Carreteres  
  
  
Una vegada elaborat, es va sotmetre a informació pública per mitjà de publicació en el DOGV de 26 de maig de 2016 i es van realitzar consultes als municipis contigus, a 19 departaments de les diferents administracions, a les empreses subministradores de llum i aigua.  
  
Data Informe ADMINISTRACIÓ PÚBLICA CONSULTADA  
30/09/16 Conselleria d'Agricultura, Medi Ambient, Canvi Climàtic i Desenvolupament Rural:  
\* S. Gestió Espais Naturals Protegits  
\* S. Caça i Pesca  
\* Servei d'Ordenació i Gestió Forestal.  
\* Servei Territorial d'Agricultura  
\* Servei Territorial de Medi Ambient. (Acústica)  
20/06/16  
14/07/16  
24/06/16  
10/06/16 i 13.07.2016 Conselleria d'Habitatge, Obres Públiques i Vertebració del Territori:  
\* Servei d'Infraestructura Verda i Paisatge  
\* Servei d'Ordenació del Territori (Inundabilitat)  
\* Secció de Planificació Territorial (ETCV)  
\* DG Obres Públiques, Transport i Mobilitat. Servei Mobilitat.  
\* DG. Obres Públiques, Transport i Mobilitat. Servei de Planificació  
 Conselleria d'Economia Sostenible, Sectors Productius, Comerç i Treball:  
\* Servei de Mines.  
03/05 i 06.05.2016 Conselleria d'Educació, Investigació, Cultura i Esport.  
\* DG de Cultura i Patrimoni.  
\* Secretaria Autonòmica d'Educació i Investigació. Servei d'Infraestructures.  
07/07/16 Conselleria de Sanitat Universal i Salut pública. \* DG Salut Pública  
06/07/16 Presidència de la Generalitat: Agència de Seguretat i Resposta a les Emergències.  
12/07/16 Entitat Pública de Sanejament d'Aigües (EPSAR)  
 Residus: Consorci per a l'execució del PIR.  
 Confederació Hidrogràfica del Xúquer.  
 Diputació Provincial de València: Cooperació Municipal  
08/07/16 Ajuntament de Calles  
04/07/16 Ajuntament de Llíria  
 Altres ajuntaments: Villar del Arzobispo, Higueruelas, Chelva, Loriguilla, Losa del Obispo  
  
  
En els annexos a l'expedient s'incorpora còpia de les respostes rebudes i en el document de resultats del PPP es descriu com s'han tingut en consideració. Dels informes rebuts es poden destacar els següents:  
  
- La Secció Forestal emet un informe el 16 d'agost de 2016 en què assenyalà que les FUP han de ser considerades com a sòls de protecció forestal (s'entén que ha de referir-se a Zona rural protegida natural). La resta de sòls forestals pot classificar-se com a sòl rural comú forestal. El 5 de setembre de 2016 s'emet un informe favorable relatiu a l'afecció i tractament de les vies pecuàries.  
- El Servei d'Ordenació del Territori informa el 20 de juny de 2016 que la proposta no es troba afectada per risc d'inundació.  
  
- La Secció de Planificació Territorial emet un informe el 14 de juliol de 2016 en què assenyala que el model de creixement es troba dins dels llindars de l'ETCV. Els creixements màxims previstos en l'ETCV són de 91.357 m² per a ús residencial i de 119.145 m² per a activitats econòmiques, 210.502 m² entre ambdós. Aquestes superfícies admeten justificadament un coeficient de flexibilitat del 50 %.  
- El 4 d'octubre de 2013 la Confederació Hidrogràfica del Xúquer resol la concessió de 121.326 m³/any amb destinació a abastiment des de les captacions Masia Carril i Bosquet.  
- L'EPSAR emet un informe en què assenyala que el sistema públic de depuració està dissenyat per a tractar 400 m³/dia. En l'actualitat l'efluent és de 142,67 m³/dia i el desenvolupament de la proposta suposarà un increment de 138,71 m³/dia. La nova EDAR se situa en zona inundable i la nova estació de bombament pròxima a zona residencial pel que pot generar problemes de soroll i d'olors.  
- La Subdirecció General d'Emergències i Planificació indica que hi ha risc pel transport de mercaderies perilloses per la CV-35 que afecta l'UER-1, SUD-01 i SUD-02. Respecte a la indústria pirotècnica sítia a Llíria s'assenyala que els accidents més greus no afecten Domeño.  
  
- La Direcció General d'Obres Públiques, Transport i Mobilitat emet un primer informe desfavorable el 10 de juny de 2016 en què assenyala entre altres qüestions les zones de protecció de la CV-35 en 100 metres i en 500 metres en l'enllaç. Aquestes qüestions van ser esmenades i emet un segon informe el 13 de juliol de 2016 de caràcter favorable.  
- De la mateixa Direcció General, el Servei de Mobilitat emet un informe favorable el 24 de juny de 2016 sobre el compliment del títol I de la Llei 6/2011 de mobilitat.  
- El 25 d'abril de 2016 la Direcció General de Cultura i Patrimoni acorda aprovar la prospecció arqueològica i marca una sèrie d'indicacions que s'han de tindre en compte en l'elaboració del Catàleg. En el de 3 de maig de 2016 s'indiquen els jaciments existents.  
- L'Ajuntament de Llíria manifesta discordances en els límits del terme i indica que s'hauria d'acudir als amollonaments existents. Així mateix manifesta que les urbanitzacions que hagen de connectar-se a la nova EDAR també hauran de dotar-se prèviament de xarxa de clavegueram.  
C.3) Fase de consulta a administracions afectades realitzades per l'òrgan ambiental  
Després de la recepció dels informes i al·legacions descrits en els dos apartats anteriors, l'Ajuntament va modificar la proposta de Pla. Una vegada presentada la sol·licitud d'emissió de la DATE des d'aquest òrgan ambiental es van haver de realitzar algunes consultes a aquelles administracions que van emetre un informe desfavorable, o que van assenyalar que havia de completar-se el Pla o que bé no s'hi van pronunciar i que són imprescindibles per a continuar amb el procediment. Dels informes rebuts es poden destacar els aspectes següents:  
  
Consulta Informe ADMINISTRACIÓ PÚBLICA CONSULTADA  
16/09/16  
16/09/16  
16/09/16  
16/09/16 14/10/16  
20/09/16 Conselleria d'Agricultura, Medi Ambient, Canvi Climàtic i Desenvolupament Rural:  
\* Subdirecció General del Medi Natural. Servei de Vida Silvestre.  
\* Subdirecció General del Medi Natural. ST de Medi Ambient (forestal)  
\* Direcció Territorial. Servei Territorial de Medi Ambient. (acústica).  
\* Servei Territorial d'Agricultura  
16/09/16 26/05/17 Conselleria d'Habitatge, Obres Públiques i Vertebració del Territori:  
\* Servei d'Infraestructura Verda i Paisatge  
16/09/16  
16/09/16 07/10/16  
20/02/17 Conselleria d'Educació, Investigació, Cultura i Esport.  
\* DG de Cultura i Patrimoni.  
\* Secretaria Autonòmica d'Educació i Investigació. S. d'Infraestructures Educatives  
16/09/16 23/06/16  
16/12/16 Conselleria d'Economia Sostenible, Sectors Productius, Comerç i Treball: Servei de Mines.  
16/09/16 31/08/16 Confederació Hidrogràfica del Xúquer  
16/09/16 Delegació de Govern.  
  
  
- El 31 d'agost de 2016 la Confederació Hidrogràfica del Xúquer emet un informe favorable, als efectes previstos en l'article 25.4 del text refós de la Llei d'aigües. Assenyalen que la demanda de recurs hídric ascendeix a 126.290 m³/any i tenen concedit un recurs de 121.326 m³/any. Per a subministrar el dèficit existent serà possible tramitar la corresponent ampliació atés que la capacitat de l'aqüífer és bona.  
Igualment aporten plans que contenen els terrenys i les infraestructures pertanyents al seu inventari, procedents de les expropiacions realitzades per a la construcció de la presa de Loriguilla i el sistema de regadiu del canal del Camp del Túria.  
- El Servei de Vida Silvestre informa que hi ha tres espais Xarxa Natura 2000 sobre la zona de Domeño Viejo, LIC Alt Túria, LIC Sierra del Negrete i ZEPA Alt Túria i Sierra del Negrete. Consideren que atés que no es proposen canvis en el planejament de la zona no es produirà afecció i que per tant no caldrà sotmetre's a una avaluació detallada d'efectes.  
- El Servei Territorial de Medi Ambient remet els informes, en matèria forestal i de vies pecuàries, emesos en la fase d'informació pública. En el terme hi ha dues forests d'utilitat pública que han de classificar-se com SNU protegit i no ha sigut així, mentre que la resta de sòl forestal pot classificar-se com a sòl rural comú forestal. Les vies pecuàries han sigut correctament grafiades i classificades com SNU protegit (ZRP-AF-1).  
- El Servei d'Infraestructura Verda i Paisatge emet un informe en què assenyala diverses determinacions que han d'incorporar-se al Pla respecte a la infraestructura verda, el catàleg i les normes d'integració paisatgística.  
- El Servei d'Infraestructures Educatives informa desfavorablement el 20 de febrer de 2017. S'assenyala que la parcel·la de 5.711 m² reservada en el sector SUD-01 és suficient per a atendre a la demanda d'Infantil i de Primària, i que els alumnes de Secundària s'escolaritzaran en diferents centres de la zona.  
No obstant això, la nova parcel·la proposada no és adequada per superar-se els nivells acústics permesos, per confrontar amb ús residencial i per confrontar amb el polígon industrial.  
- La Secció de Mines, pertanyent al Servei Territorial d'Indústria i Energia, aporta els drets miners existents en el municipi. En el seu informe també assenyala la impossibilitat de prohibir de manera generalitzada les activitats incloses en la Llei de mines, llevat de motivació, i es complisca estrictament la normativa urbanística quant a perímetres de protecció (500 metres per a usos residencials).  
D) Anàlisi de la previsió dels impactes significatius per l'aplicació del pla  
D.1) Respecte a la proposta de segellament de sòl, s'ha de valorar positivament el canvi experimentat respecte a l'alternativa presentada per a elaborar el document de referència (document d'abast).  
Des d'un punt de vista ambiental, l'ocupació de nou territori amb usos edificadors s'ha reduït notablement, fomentant el creixement compacte i en els llocs més adequats.  
Respecte a les quanties de l'ETCV, mentre que l'ús residencial és lleugerament superior, 123.533 m² proposats enfront dels 91.357 m², el nou ús industrial és prou inferior pel que resulta finalment una quantia global inferior a la prevista en aquesta, 159.746 m² proposats enfront dels 210.502 m² previstos. Cal recordar a més que ha obtingut informe favorable de la Subdirecció General d'Ordenació del Territori i Paisatge i que a les quanties assenyalades per l'ETCV se'ls podria aplicar justificadament un coeficient de flexibilitat del 50 % (directriu 86 ETCV).  
  
D.2) La proposta de Pla realitza una zonificació del sòl destinat a usos miners d'acord amb la LOTUP, i l'inclou dins de la zona ZRC-EX1 zona rural comuna explotació de recursos naturals. La major part d'aquest sòl s'inclou dins d'una forest d'utilitat pública (FUP) considerada pel PATFOR com forestal estratègic.  
La Secció Forestal ha emés un informe, que té caràcter vinculant per tractar-se de sòl forestal estratègic segons assenyala l'article 8.2 del PATFOR. En aquest informe s'indica que tot el sòl inclòs en FUP ha de ser considerat com a protegit forestal, contrari a la classificació realitzada per la proposta de Pla.  
El que el dit sòl haja de ser considerat protegit forestal no significa que no puguen implantar-se activitats mineres en la FUP, ja que tant la normativa sectorial (Llei 3/1993 i el Decret 82/2005) com el PATFOR ho permeten. No obstant això, quan aquestes activitats finalitzen la seua activitat han de tornar el caràcter forestal al sòl amb els plans de restauració corresponents.  
La nomenclatura de les zones d'ordenació del sòl protegit forestal en la LOTUP i en el Decret 74/2016 que la desplega podria ser tant la zona H-EVL-JF-HN zona rural protegida legislació mediambiental (espais naturals, PAT) o com la Z-ZRP-MU zona rural protegida municipal (forestal, paisatgística, mediambiental, agrària).  
  
Com l'ús miner només es vol permetre en determinades localitzacions de la FUP s'han d'utilitzar les dos zones:  
· N-QJU-QK-JP: en la qual s'inclouran els sòls de la FUP on es permet l'ús miner, ja que és un ús permés pel PATFOR.  
· Z-ZRP-MU: els sòls de la FUP on no es permet l'ús miner. A causa dels estudis realitzats en l'elaboració del Pla i els valors ambientals observats, l'Ajuntament ha decidit limitar els usos permesos i ser més restrictiu que el PATFOR. En la taula de l'article 59 relativa als usos permesos en SNU protegit s'hauria d'incloure aquesta zona i indicar que aquest ús no està permés.  
En els sòls en què es vulga permetre l'ús miner i es troben fora de la FUP s'utilitzarà la zonificació realitzada per la Proposta de Pla, la ZRC-EX1 zona rural comuna explotació de recursos naturals.  
  
D.3) Una altra qüestió és que els àmbits per als usos miners designats per la proposta de Pla siguen adequats i puguen realitzar-se en les localitzacions triades.  
En l'article 197.c de la LOTUP s'indica que s'ha de mantindre una franja de 500 metres de separació amb els usos residencials, llevat que s'adopten mesures correctores per a reduir aquest ample. En la cartografia s'ha grafiat aquesta distància i resulten afectats alguns habitatges i el balneari. Quan es desenvolupe cada projecte específic d'explotació de l'ús miner s'haurà d'estudiar aquesta afecció i analitzar si és possible adoptar mesures correctores.  
En 1994 es va produir un incendi forestal en gran part de Domeño Viejo. Conforme a l'article 50 de la Llei 43/2003 de forests, com a norma general el sòl forestal no pot canviar-se d'ús durant 30 anys. Part dels usos miners proposats resulten afectats per aquesta limitació per això els projectes que s'elaboren no podrien fer-ho fins a l'any 2024, llevat que s'hi justifique l'aplicabilitat de les excepcions del mencionat article 50, ja que el Pla general no ha justificat l'aplicabilitat de les excepcions.  
Com a exemple es pot mencionar el Projecte d'explotació dels drets Maribel 2871, Sanchis 2871 i Carlos 2459 que van resultar afectats per l'incendi produït l'any 2007 i que per a l'emissió de la declaració d'impacte ambiental el 9 de desembre de 2013 es va haver de justificar l'aplicabilitat de les excepcions de l'article 50.  
Perquè es tinguen en compte aquestes afeccions a l'hora de realitzar els projectes d'explotació s'haurà de fer constar en les normes urbanístiques aquesta circumstància.  
D.4) S'han de modificar els usos permesos en el sòl no urbanitzable, ja que s'han observat algunes incompatibilitats entre aquests o amb la legislació vigent.  
Com a regla general s'ha de tindre en compte que en la mateixa zona no poden haver-hi usos incompatibles entre si.  
- En les zones en què es permeten els usos extractius no es permetran els usos que resulten incompatibles com habitatges o activitats turístiques. Els usos extractius han de situar-se en zones específiques, ZRC-EX o T-ZXS-VB-QC, no seran admissibles en altres zones tal com s'ha realitzat en la zona ZRC-AG.  
- Els únics habitatges que es permeten són els vinculats a l'activitat agrícola per la qual cosa poden ser compatibles amb l'ús ramader intensiu (granges). No obstant això, els allotjaments turístics (hotels o de turisme rural) no ho són per les molèsties que generen les granges quant a olors o partícules volàtils. Respecte a aquests dos últims caldrà tindre en compte que les mateixes normes urbanístiques impedeixen les granges en els primers 2.000 metres des de nuclis de població i que els allotjaments turístics s'han de col·locar a 5.000 metres de les noves unitats d'execució residencials segons assenyala l'article197.f.1 de la LOTUP.  
- En la franja d'afecció visual de la CV-35, definida en l'estudi de paisatge, no es permetran noves construccions destinades a activitats industrials no agroalimentàries (apartat F de l'art. 58). A Domeño Nuevo, en la dita franja tampoc es permetran les activitats industrials agroalimentàries (apartat B dels articles 58 i 59).  
- És possible que, a efectes urbanístics, la descripció dels usos que es realitza en l'article 36 de les normes urbanístiques hauria d'haver-se fet coincidir amb la de l'article197 de la LOTUP. No obstant això, a efectes ambientals no es troba inconvenient amb la proposta, amb les puntualitzacions següents:  
· La indústria agroalimentària de l'article 36.B es regula en l'article 197.e.2 de la LOTUP i només és admissible si s'emplaça prop de les parcel·les origen de la matèria primera.  
· Per a l'ús hoteler, i altres previstos en l'article 36.E1 de les normes urbanístiques ha de fer-se referència als condicionants previstos en l'article 197.f de la LOTUP (distància a sòl apte, grandària de parcel·la, etc).  
· Les activitats industrials previstes en l'article 36.F de les normes urbanístiques han d'adequar-se a l'article197.e de la LOTUP, tenint en compte que els únics magatzems permesos en el sòl no urbanitzable són els previstos en el 197.a de la LOTUP (els altres han de localitzar-se en un polígon industrial) i que les instal·lacions d'energia renovable seria més convenient que tingueren una regulació específica. Els desballestaments tenen apartat propi, article 197.f.5 i 8 de la LOTUP, dins del tractament de residus.  
- En els articles de la secció cinquena de les normes urbanístiques de les distintes zones haurà de fer-se remissió a les taules de la secció sisena (art. 58 i 59)  
- A causa dels principis de precaució i de prevenció de l'article 2.b i c de la Llei 21/2013 d'avaluació ambiental, l'última línia de l'article 31, «Ús i aprofitament en el SNU», ha de canviar-se i ser en sentit contrari. On diu «Tots aquells usos no previstos en les presents normes, ni en la legislació sectorial, es consideren autoritzables», ha de dir: «Tots aquells usos no previstos en les presents normes, ni en la LOTUP, ni en la legislació sectorial, es consideren no autoritzables.»  
  
D.5) En relació al paisatge, el Servei d'Infraestructura Verda i Paisatge ha emés un informe en què de manera resumida s'assenyala:  
- La falta de coherència entre les unitats de paisatge i la zonificació realitzada.  
- La necessitat d'establir normes d'integració paisatgística i de regulació d'usos.  
- La necessitat de particularitzar i completar les fitxes amb aquells components o particularitats estructurals, funcionals o perceptives que els singularitzen a fi de garantir l'efectiva protecció dels elements del paisatge.  
- La falta de regulació de la conformació de les vores urbanes.  
D.6) Per a l'abastiment d'aigua, l'ajuntament és titular d'una concessió de 121.326 m³/any procedent de dos pous, el de Masia Carril i el del Bosquet.  
Les demandes previstes pel pla, segons indica l'informe de la Confederació, seran de 126.290 m³/any per això serà lleugerament deficitari i caldrà ampliar les extraccions concedides. (nota: en la pàgina 230 de la memòria s'indiquen 117.862 m³/any per la qual cosa no resultaria deficitari)  
La massa d'aigua sobre la qual se subministren aquestes dues extraccions és la 080.131 Llíria-Casinos l'estat quantitatiu de la qual és bo d'acord amb la revisió que s'ha realitzat del Pla hidrològic de la demarcació del Xúquer. Anteriorment l'estat quantitatiu d'aquesta massa era roín i així consta en la memòria justificativa (p 225) i en l'informe de la Confederació emés per a elaborar el document de referència.  
Igualment en la pàgina 85 de la memòria s'indica que hi ha una tercera aportació situada al costat del cementeri municipal. Aquesta extracció no s'ha grafiat en plans i no té autorització (a la vista dels informes de la Confederació) per la qual cosa no pot ser utilitzada per a l'abastiment humà. Per això s'ha de procedir a sol·licitar l'ampliació de les concessions ja atorgades perquè tota la demanda prevista en el Pla puga ser satisfeta.  
Fins que no s'obtinga aquesta concessió part dels creixements previstos no podran desenvolupar-se, ja que no tindrien recurs hídric, haurà de quedar condicionat el seu desenvolupament a aquesta. Atés que el volum deficitari és molt xicotet i que la Confederació Hidrogràfica ha informat favorablement sobre el Pla no es troba inconvenient que s'aproven els creixements proposats en aquests moments, si bé un d'ells haurà de quedar condicionat a l'ampliació del recurs hídric.  
  
D.7) S'ha presentat un estudi acústic en què s'analitza el soroll generat per la CV-35, el polígon industrial i les dues activitats extractives situades a Domeño Nuevo.  
En el mateix estudi es conclou que no es compleixen els nivells sonors establits en la Llei 7/2002, de protecció contra la contaminació acústica, durant la nit per als nous usos residencials (UER-01, SUD-01, SUD-02) s'hauran de col·locar pantalles acústiques.  
No s'ha indicat com serien aquestes pantalles, ni on es col·locarien i tampoc s'ha inclòs en les fitxes l'execució d'aquestes.  
En l'estudi tampoc s'ha analitzat la proposta d'implantació del nou ús escolar PQE-CP/02 i del nou centre sanitari PQS-AS/02. Si es localitzen els emplaçaments proposats en els mapes de soroll, s'observen que s'incompleixen els nivells de soroll tant per al dia com per a la nit.  
  
No s'és partidari des de l'òrgan ambiental de la implantació de pantalles acústiques de formigó o semblant per l'afecció paisatgística que generen. Es prefereixen les pantalles executades amb elements naturals, com ara talussos de terra amb vegetació arbustiva i/o arbratge, o semblant però com a últim recurs, ja que el més adequat és allunyar els usos sensibles de les fonts de soroll. Una altra alternativa serien pantalles mixtes, realitzades amb elements opacs però amagades amb vegetació.  
D.8) El sector SUI-1 d'ús industrial és travessat per la banda sud per un barranc. En la cartografia que apareix en l'informe de 31 d'agost de 2016 emés per la Confederació Hidrogràfica aquest llit hauria de ser domini públic hidràulic i ser considerat com no urbanitzable. No obstant això, es desconeix perquè l'informe no menciona aquesta qüestió i en la cartografia de la Proposta de Pla aquest barranc no es considera domini públic (també falta grafiar un tram fins a la seua desembocadura amb la rambla Castellana).  
No obstant això, amb independència que el llit siga domini públic o privat, en virtut de l'article 23.3 del PATRICOVA aquest no es podrà incloure dins de l'àmbit del sector i haurà de formar part de la infraestructura verda.  
Article 23.3: «En la delimitació de sectors i altres àmbits de desenvolupament urbanístic, quan l'actuació se situe pròxima a un llit, la delimitació de l'àmbit d'actuació no podrà invadir el límit exterior de la zona inundable. Els terrenys compresos entre el límit exterior de la zona de servitud i el límit exterior de la zona inundable podran integrar-se en la infraestructura verda i adscriure's a la gestió urbanística de l'actuació. En cap cas s'inclouran llits de rius o barrancs en l'àmbit d'un sector, sinó que hauran de tractar-se com es regula en l'article 17 d'aquesta normativa, i formaran part de la infraestructura verda. Les zones de sacrifici per a reduir l'efecte de les inundacions s'integraran en la infraestructura verda, podran adscriure's a la gestió de les actuacions urbanístiques i hauran de tindre un tractament de zona verda.»  
  
És adequat tal com s'ha realitzat disposar zones verdes en les zones contigües a aquests barrancs, es recorda que aquestes han de tindre les dimensions mínimes assenyalades per la normativa urbanística (art. 23.4 PATRICOVA).  
Article 23.4. «L'ordenació detallada dels sòls urbanitzables contigus amb els llits haurà de disposar terrenys destinats a espais lliures i zones verdes públiques en la zona interior del límit del sector traçat segons els criteris indicats en l'apartat anterior, i al llarg de tota l'extensió que enfronte amb el llit. Els mencionats espais lliures i zones verdes hauran de complir les condicions dimensionals exigides per la legislació urbanística aplicable. En cap cas podran computar com a zona verda els terrenys ocupats per un llit».  
  
D.9) El Pla integral de residus de la Comunitat Valenciana (PIRCV) va entrar en vigor el 27 de juny de 2013 per mitjà de l'aprovació del Decret 81/2013, de 21 de juny, del Consell i té per objecte establir les disposicions necessàries per a l'ordenació material i territorial de les activitats de gestió de residus.  
En l'article 22 s'assenyala que els polígons industrials hauran de comptar amb un centre de transferència de residus perillosos i no perillosos. En els polígons existents aquesta reserva ha de realitzar-se en el moment de revisar el planejament general. També ha de preveure's aquesta reserva en els nous sectors de sòl urbanitzable que es delimiten.  
  
Atés que en aquest cas el nou sector industrial és una ampliació del ja existent bastarà realitzar una única reserva d'aquest tipus d'equipament, que podrà emplaçar-se tant en sòl urbà com en urbanitzable.  
  
En el sòl urbà industrial es localitza l'ecoparc i la seua ampliació. No hi ha inconvenient perquè aquest centre de transferència es localitze al costat d'aquest.  
D.10) Respecte a la reserva de sòl per a ús educatiu l'últim informe emés que consta en l'expedient és de caràcter desfavorable.  
Amb independència de la superfície que calga delimitar i la forma de la parcel·la, no és adequat que aquesta es col·loque junt amb el sòl industrial pel soroll, la contaminació de l'aire o trànsit de vehicles pesants. A més resulta convenient que es col·loque el més prop possible de les zones residencials a fi de disminuir la distància dels desplaçaments.  
D.11) S'ha observat que hi ha discrepàncies quant al límit del terme municipal contigu amb Llíria, es fa referència a això en una al·legació i en l'informe del dit Ajuntament. La proposta realitzada no concorda amb l'establida en el visor cartogràfic de la Generalitat que arreplega les delimitacions territorials oficials de l'Institut Geogràfic Nacional. Als efectes d'avaluació ambiental aquesta contradicció és irrellevant, però no a efectes urbanístics per això en fases posteriors del procediment haurà d'aclarir-se aquesta circumstància davant de l'òrgan substantiu.  
  
D.12) En aquest Pla general estructural s'ha inclòs la part de l'ordenació detallada que afecta el sòl no urbanitzable, que figura en l'article 35 de la LOTUP. En les normes urbanístiques, articles 38 a 46, es regulen les condicions tipològiques dels edificis i construccions permeses i les característiques dels tancaments.  
En conseqüència en el Pla general d'ordenació detallada, que s'ha de desenvolupar a partir d'aquest Pla general estructural, es concretaran únicament les qüestions pròpies de l'ordenació detallada relatives al sòl urbà i al sòl urbanitzable.  
En virtut de la modificació de l'article 48.c de la LOTUP introduïda per la Llei 10/2015, de 29 de desembre, en els casos en què el Pla afecta únicament l'ordenació detallada del sòl urbà, o l'ordenació detallada d'un sòl urbanitzable ja avaluat ambientalment, l'òrgan ambiental és l'ajuntament en compte de l'òrgan autonòmic.  
  
E) Accions de seguiment de l'aplicació del planejament.  
En l'apartat 13.1 de la memòria justificativa s'inclou un paràgraf sobre l'elaboració dels informes de seguiment, que poden elaborar-se en quatre o en un any per mandat corporatiu.  
En l'apartat 15 de la memòria justificativa es titula «Indicadors de seguiment de l'execució del Pla», no obstant això, el seu contingut únicament es refereix a les accions que produeixen impacte i els factors del medi que el poden rebre. No es fa referència als indicadors seleccionats en l'EATE.  
En l'apartat 2.4.1 del document denominat «Paràmetres i determinacions legals» es descriu el Programa de vigilància ambiental. Aquest trasllada els continguts de l'apartat 13 de l'EATE que com ja s'ha indicat es refereix a projectes d'obra més que a les propostes realitzades en el Pla general. No obstant això, els indicadors que s'adopten sí que es refereixen al Pla i es proposa la seua actualització cada any.  
  
F) Acord d'emissió. Determinacions finals.  
De conformitat amb el que disposa l'article 54 de la LOTUP, d'acord amb els fonaments que s'han exposat, es proposa emetre la present declaració ambiental i territorial estratègica del Pla general estructural de Domeño presentada per l'Ajuntament el 5 d'agost de 2016, que ha d'incorporar-hi, abans de la seua aprovació definitiva, les determinacions següents:  
1. Respecte als usos permesos en el sòl no urbanitzable, han de corregir-se els articles de les normes urbanístiques en els termes expressats en l'apartat D.4)  
S'inclourà en l'articulat la necessitat d'estudiar, en els projectes d'explotació de les activitats mineres, l'afecció sobre els usos residencials (habitatges, balneari, allotjaments rurals?) i l'aplicació de les prohibicions establides en l'article 50 de la Llei 43/2003 de forests per als sòls incendiats.  
2. La zonificació del sòl no urbanitzable en relació amb els usos miners es realitzarà segons es descriu en l'apartat D.2)  
3. En la proposta, dins de la zona ZRP-NA1 s'han delimitat diversos àmbits de zona rural comuna agropecuària. Açò només serà possible en aquelles zones que estiguen així previstes pel PATFOR o en la delimitació de la forest d'utilitat pública.  
També haurà de revisar-se aquesta zonificació, ja que en el límit nord-est de Domeño Viejo, entre l'abric de Formegal i el barranc de las Aceas, en el visor de la conselleria apareix sòl de la FUP V053 l'Ombria que no s'ha grafiat.  
4. El barranc que travessa el sector SUI-1 haurà de ser sòl no urbanitzable tal com s'assenyala en l'apartat D.8)  
5. En relació amb el paisatge, s'ha d'atendre a allò que assenyala el Servei d'Infraestructura Verda i Paisatge, en els apartats B i C del seu informe de 26 de maig de 2017.  
D'acord amb el que estableixen els articles 5.3 i 23.2 de la LOTUP, cal establir normes d'integració paisatgística i de regulació d'usos i aprofitaments específiques per als sòls inclosos en la infraestructura verda i que no gaudeixen d'una regulació ambiental, cultural o sectorial que garantisca el manteniment de l'estructura i funcionalitat i el caràcter obert d'aquesta.  
6. El desenvolupament d'un dels sectors o unitat d'execució, a elecció de l'ajuntament, quedarà condicionada a l'ampliació de la concessió de subministrament d'aigua fins als 126.290 m³/any indicats en l'informe de 31 d'agost de 2016 de la Confederació Hidrogràfica.  
7. En les fitxes d'UER-01, SUD-01 i SUD 0-2 s'inclourà la necessitat d'implantar pantalles acústiques executades amb elements naturals, com a talussos de terra amb vegetació arbustiva i/o arbratge, o bé massisses amagades per la vegetació. Han de ser espècies frondoses perquè amortisquen el soroll, per la qual cosa potser caldrà fer instal·lacions de reg suplementàries. Si és necessari, poden canviar-se de posició de les zones verdes de la xarxa secundària grafiades en plans.  
En el Programa de vigilància s'inclourà el control periòdic dels nivells de soroll per a assegurar-se del seu funcionament correcte.  
8. En la fitxa dels sectors que confronten amb sòl forestal haurà d'incloure's l'obligació d'adoptar mesures de protecció contra incendis conforme al PATFOR, CTE i Pla de la demarcació forestal.  
9. Per a poder procedir al canvi d'ús del sòl al voltant del cementeri caldrà elaborar un estudi hidrogeològic (art. 46 del Decret 195/2009). La seua elaboració no pot posposar-se al moment de l'edificació tal com s'ha proposat en l'article 99.4 de les normes urbanístiques. S'haurà d'elaborar el dit estudi o bé posposar el canvi a una proposta de modificació de Pla posterior.  
10. En el sòl industrial haurà de localitzar-se un nou equipament destinat a centre de transferència de residus industrials, perillosos i no perillosos (art. 22 del PIRCV).  
11. S'haurà de concretar el període d'elaboració dels informes de seguiment, es recomana per a aquest municipi un termini de dos anys. En el Programa de vigilància ambiental s'inclouran els llindars a què fa referència l'article 22 de la LOTUP.  
S'inclourà un indicador relatiu al seguiment de les activitats mineres, es comprovarà la seua legalitat a través de la llicència, els àmbits d'explotació i l'execució de la seua restauració.  
També es realitzarà el seguiment que la vegetació, utilitzada com a pantalla visual de la CV-35 per l'activitat extractiva sítia al nord del cementeri, es manté en bones condicions i s'adopten mesures correctores en el cas que perda frondositat o adquirisca brutícia.  
  
12. Les mesures correctores/protectores assenyalades en l'EATE hauran de reflectir-se en les normes urbanístiques, o bé crear una ordenança específica, perquè puguen resultar aplicables.  
13. La reserva de sòl escolar, PQE-CP/02, no haurà de situar-se contigu al sòl d'ús industrial. Els nivells sonors hauran de complir límits establits en la Llei 7/2002, de protecció contra la contaminació acústica.   
  
L'emplaçament del nou centre sanitari PQS-AS 02/també haurà de complir els dits límits.  
14. Prèviament a l'aprovació definitiva del Pla haurà d'obtindre's informe definitiu del Servei d'Infraestructura Verda i Paisatge, de la Direcció General de Cultura i Patrimoni i del Servei d'Infraestructures Educatives de la Conselleria d'Educació, Investigació, Cultura i Esport referents a l'afecció paisatgística, sobre el patrimoni cultural i reserves de sòl dotacional escolar, respectivament.  
La declaració ambiental i territorial estratègica té naturalesa d'informe preceptiu i determinant i no és susceptible de cap recurs, sense perjuí dels que, si és el cas, pertoquen en via judicial contenciosa administrativa enfront de la disposició de caràcter general que haja aprovat el pla o programa, o bé, sense perjuí dels que pertoquen en via administrativa o judicial davant de l'acte, si és el cas, d'aprovació del pla o programa.  
  
La declaració ambiental i territorial estratègica perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'ha procedit a l'adopció o aprovació del pla o programa en el termini màxim de dos anys des de la publicació, llevat que s'acorde la seua pròrroga en els termes establits en l'article 56 de la LOTUP.  
Aquesta declaració ambiental i territorial estratègica serà publicada en el DOGV, posada a disposició del públic en la pàgina web de la Generalitat, i es traslladarà a l'òrgan promotor i a l'òrgan substantiu.  
  
Per a la tramitació del Pla general d'ordenació detallada l'òrgan ambiental serà l'ajuntament.  
  
Òrgan competent  
La Comissió d'Avaluació Ambiental és l'òrgan competent per a emetre la declaració ambiental i territorial estratègica a què es refereix l'article 54.6 de la 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.3 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
  
A la vista del que antecedeix, la Comissió d'Avaluació Ambiental, acorda: emetre la declaració ambiental i territorial estratègica del pla general estructural de Domeño, al Pla s'hauran d'incorporar les determinacions finals assenyalades.  
Notificar als interessats que contra la present resolució, per no ser un acte de definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 6 de juny de 2017.- El secretari de la Comissió d'Avaluació Ambiental: José del Valle Arocas.»  
  
València, 27 de juny de 2017.- El director general de Medi Natural i d'Avaluació Ambiental: Antoni Marzo i Pastor.